**О Т Ч Е Т**

**за ДЕЙНОСТТА НА ОБЛАСТНА ДИРЕКЦИЯ „ЗЕМЕДЕЛИЕ” – СОФИЯ-ГРАД**

**ЗА ДЕВЕТМЕСЕЧИЕТО НА 2021 ГОДИНА**

**AДМИНИСТРАТИВНА СТРУКТУРА И ЧИСЛЕНОСТ НА ОБЛАСТНА ДИРЕКЦИЯ «ЗЕМЕДЕЛИЕ» - СОФИЯ-ГРАД**

Областна дирекция «Земеделие» – София-град е специализирана териториална администрация към министъра на земеделието, храните и горите.

ОД «Земеделие» - София град е юридическо лице на бюджетна издръжка и е второстепенен разпоредител с бюджет към министъра на земеделието, храните и горите. Ръководи се и се представлява от директор, който е орган на изпълнителната власт.

Дейността, структурата, организацията на работа и числеността на областната дирекция е уредена с Устройствен правилник на областните дирекции „Земеделие”, в сила от 26.01.2010 г. (обн. ДВ бр.7/2010 г., посл.изм. ДВ. бр.75 от 27 септември 2016г.).

Структурата и числеността на отделните административни звена се определят с длъжностното разписание при спазване на разпоредбите на Закона за администрацията, Закона за държавния служител и подзаконовите актове по прилагането им.

Общата численост на ОД „Земеделие“ – София-град, към 31.12.2020 г. е 43щатни бройки, в т. ч. и три общински служби по земеделие.

 Дейността на ОД „Земеделие” – София-град се осъществява на основата на принципите: законност, откритост, достъпност, ефективност, субординация, координация, предвидимост, обективност, безпристрастност, отговорност и отчетност.

Според характера на дейността, която извършват, административните звена в Областна дирекция „Земеделие" – София-град са обособени в обща и специализирана администрация.

Общата администрация е организирана в дирекция "Административно-правна, финансово-стопанска дейност и човешки ресурси". Общата администрация подпомага осъществяването на правомощията на директора, създава условия за осъществяване на дейността на специализираната администрация и извършва техническите дейности по административното обслужване.

Специализираната администрация е организирана в Главна дирекция „Аграрно развитие" като в състава й се включват три общински служби по земеделие на територията на областта като нейни териториални звена. Специализираната администрация подпомага и осигурява осъществяването на правомощията на директора.

Организационната структура има голямо значение за постигане на поставените цели. Функциите на администрацията по организацията, координацията и контрол за изпълнение на административната дейност и възложените задачи са свързани с ефективното функциониране на администрацията.

Съгласно чл. 33, ал.1 от ЗСПЗЗ общинските служби по земеделие /ОСЗ/ са териториални звена на областните дирекции „Земеделие”. Към дирекцията като териториални звена функционират три общинските служби по земеделие – ОСЗ Северна, ОСЗ Западна и ОСЗ Източна. Те обслужват собственици/наследници и ползватели на земеделски земи и гори, и земеделски стопани на територията на област София-град с общо 65 землища.

**СТРУКТУРА НА ОБЛАСТНА ДИРЕКЦИЯ „ЗЕМЕДЕЛИЕ“ СОФИЯ ГРАД ОРГАНОГРАМА**

Главен специалист

Главен специалист

Главен специалист

Младши експерт

Главен експерт

Н-к ОСЗ Нови Искър

Младши експерт

Младши експерт

Главен Директор АР

Старши експерт

Главен експерт

Н-к ОСЗ Северна

Старши експерт

Главен експерт

Н-к ОСЗ Източна

Старши експерт

Главен експерт

Н-к ОСЗ Западна

Младши експерт

Главен инспектор

Главен експерт

ГЛАВЕН СЕКРЕТАР СЕКРЕТАРсекретар

Директор АПФСДЧР

Счетоводител

Гл. счетоводител

Гл. юрисконсулт

ДИРЕКТОР

Младши експерт

**ИЗПЪЛНЕНИЕ НА БЮДЖЕТА ЗА ДЕВЕТМЕСЕЧИЕТО НА 2021 ГОДИНА**

В ОД „Земеделие” – София-град се осъществява финансово – счетоводното обслужване в съответствие с разпоредбите на Закона за счетоводството, Закона за публичните финанси, Счетоводната политика на ОД „Земеделие” – София-град, указанията на МЗХГ, Министерството на финансите и нормативните актове, отнасящи се до дейността. Изготвят се ежемесечни, тримесечни и годишни отчети за касовото изпълнение на бюджета на дирекцията и оборотни ведомости.

Стопанските операции се отразяват в три обособени отчетни групи: „Бюджет“, „Други сметки и дейности” и „Сметки за средства от европейски съюз”. Прилаганата отчетност е диференцирана в две основни насоки: отчетност на касова основа и отчетност на начислена основа /счетоводна отчетност/.

Дълготрайните активи се отчитат по цена на придобиване, включваща покупната цена и разходите за привеждане на актива в подходящ за експлоатацията му вид. За дълготрайни активи се отчитат и признават активи, когато стойността им в момента на придобиването е по-голяма от 1000 лв. без ДДС за всички ДМА с изключение на компютрите, чийто стойностен праг е 500 лв. без ДДС.

Материалните запаси се оценяват по доставна стойност, която включва разходите за закупуване и други, които допринасят за привеждането на материалите в готов за тяхното ползване вид.

Приходите се определят по справедлива стойност на полученото или подлежащо на получаване възнаграждение под формата на парични средства. Отчитат се на начислена основа в момента на тяхното възникване и на касова основа в момента на постъпване по сметките на дирекцията, съгласно параграфите на ЕБК. Като приходи от стопанската дейност се отчитат приходите от наеми на земя. Отчитането на приходите се извършва съобразно счетоводната политика на първостепенния разпоредител.

**ПРИХОДНА ЧАСТ**

Отчетът за касовото изпълнение на бюджета на ОД „Земеделие” – София-град за периода от 01.01.2021 г. до 30.09.2021 г. отразява реализирани приходи от общинските служби по земеделие, съгласно Тарифата за таксите, събирани от органите по поземлената собственост – Приложение 1 към чл.1 от ПМС 286 от 10.07.1997 г., реализираните приходи от ОД „Земеделие” – София-град за регистрация и контрол на земеделска и горска техника, съгласно Тарифата за таксите, събирани по Закона за регистрация и контрол на земеделската и горската техника, както и реализирани приходи от отдаване под наем и аренда на земеделски земи от държавен поземлен фонд.

• Общинските служби по земеделие събират такси за извършени административни услуги на граждани, а именно: издаване на препис от решение на ПК/ОСЗ, съгласуване на ПУП, издаване на справка от регистъра на собствениците/имотите, проверка за смяна на НТП на имот и др.

• В ОД „Земеделие” – София-град се извършват годишни и сезонни технически прегледи на техника, идентификация при първоначална регистрация и промяна в регистрация, пускане в употреба или бракуване на техника; издават се и се подменят свидетелства за регистрация на техника, издават се и се подменят свидетелства за правоспособност за работа с техника, за което се събират такси съгласно Тарифа за таксите, събирани по ЗРКЗГТ.

• Стопанските приходи, събирани от Областна дирекция „Земеделие” – София-град са на основание чл. 47, ал. 1 от ППЗСПЗЗ, изразяващ се в упражняване правата на собственик на Министъра на земеделието, храните и горите върху земите от ДПФ, отдавайки ги под наем, аренда и др.

Отчетените приходи към 30.09.2021 г. са в размер на 304 677лв., както следва:

• От такси, съгласно Тарифата за таксите, събирани от органите по поземлената собственост и Тарифа за таксите чл. 17 ал. 1 от Закона за регистрация и контрол на земеделската и горската техника в размер на 286 852 лв., отразени в & 25-01 „Такси за административни и други услуги и дейности”.

• От отдаване под наем на земеделски земи от държавен поземлен фонд в размер на 18 279 отразени в & 24-06 „Приходи от наеми на земя”, постъпили по банкова сметка на ОД „Земеделие” – София-град.

• От внесен данък върху приходите от стопанска дейност – 493 лв.

• Други приходи в размер на 111лв.

**РАЗХОДНА ЧАСТ**

Разходната част на бюджета на ОД „Земеделие” – София-град за периода от 01.01.2021 до 30.09.2021 г. е формирана по показатели както следва:

1. Заплати, възнаграждения и социално осигурителни вноски;

2. Текуща издръжка, в това число разходи за материали и консумативи, горива, вода, ел.енергия, външни услуги, платени данъци и такси, командировки в страната и др.;

3. Капиталови разходи – 0 лв.:

В разходната част на бюджета към 30.09.2021 г. са отчетени общо разходи в размер на 792 100 лв., в т.ч. разходи за заплати и други възнаграждения на персонала 511 475 лв., разходи за осигурителни вноски – 141 006., разходи за издръжка – 125 240 платени данъци и такси – 14 379 лв.

Отчетени са усвоени „Касови трансфери от/за сметки за средства от ЕС на бюджетни организации от подсектор "Централно управление" по стопански операции свързани със суми по фактури за разходи направени по Система за земеделска счетоводна информация /СЗСИ/, Модернизация на земеделските стопанства и Преброяване на земеделските стопанства в България 2020, които се отчитат и изплащат от валутната сметка на МЗХГ.

Към 30.09.2021 г. одобрени разходи са както следва:

СЗСИ – 20 667,08 лв;

Преброяване на земеделските стопанства в България 2020 – 0 лева;

Модернизация на земеделските стопанства – 0 лв;

ОД „Земеделие” – София-град стриктно прецизира разходите си в рамките на утвърдената бюджетна рамка за 2021 г., при спазване на Нормативната база за законосъобразност и целесъобразност при прилагане на СФУК. В резултат на създадената организация за целесъобразно изразходване на одобрените средствата, същите се оказаха достатъчни за нормалното протичане на работния процес в дирекцията.

Разходите на ОД „Земеделие” – София-град към 30.09.2021 година са извършени при спазване принципите на добро финансово управление, ефективно и икономично използване на предоставения бюджетен ресурс. В съответствие с разпоредбата на чл. 102 от Закона за публичните финанси като не се допуска поемане на ангажименти надхвърлящи размера на утвърдените с бюджета и поемане на нови задължения за разходи над утвърдения допустим максимален размер за отчетния период.

**СФУК**

В ОД „Земеделие” – София-град има създадена система за финансово управление и контрол, която включва контролни правила и процедури съобразно действащата нормативна уредба.

С цел спазване на нормативните изисквания и с оглед осигуряване на адекватно и ефективно функциониране на СФУК в дирекцията, са изготвени и са утвърдени Вътрешни правила за финансово управление и контрол. Въведени са контролни дейности, които включват предварителен контрол за законосъобразност, система за двоен подпис, разделяне на отговорности между отделните структурни звена и служителите, процедури за пълно, вярно, точно и своевременно осчетоводяване на всички операции.

Във връзка с прилагане на контролните дейности, ОД „Земеделие” – София-град има изготвени и утвърдени вътрешни правила, както следва: Вътрешни правила за управление на човешките ресурси; Вътрешни правила за работната заплата; Правилник за вътрешния ред; Вътрешни правила за организация на административното обслужване; Етичен кодекс за поведение на служителите в ОД „Земеделие” – София-град; Правила за организацията на документооборота в ОД „Земеделие” – София-град; Вътрешни правила за въвеждане на антикорупционни процедури; Вътрешни правила за дейността на учрежденския архив и номенклатура на делата със срокове за съхраняване; Счетоводна политика; Инструкция за провеждане на инвентаризация; Вътрешни правила за условията и реда за оценяване изпълнениено на служителите в ОД „Земеделие” – София-град; Вътрешни правила за достъп до обществена информация; Вътрешни правила за управление на цикъла на обществени поръчки в ОД „Земеделие” – София-град; „Стратегия за управление на риска”.

 **ОБЩА ХАРАКТЕРИСТИКА ЗА ОБЛАСТТА**

 В региона основно е застъпено отглеждането на пшеница, ечемик, слънчоглед, царевица за зърно, зимна маслодайна рапица, оранжерийното и полско производство на плодове и зеленчуци и др. През последните години се правят опити за отглеждане на нахут, фасул, лен, лимец, спелта и др. култури.

**І. РАСТЕНИЕВЪДСТВО.**

**І. 1. Есенници**

 Основни есенни култури за областта са пшеница, ечемик и зимна маслодайна рапица.

 По години засети площи и среден добив в кг/дка са както следва:

***Пшеница*** - За стопанската **2019/2020** г.са засяти **73 367 дка** и получен среден добив **392 кг/дка.** За стопанската **2020/2021 г**.са засяти **76 382 дка,** няма пропаднали площи от неблагоприятни климатични условия и полученият среден добив е  **466 кг/дка –** Табл. № 1.

 Табл. № 1

 ***Ечемик*** -За стопанската **2019/2020** г.са засяти **20 299 дка** и получен среден добив **488 кг/дка.** За стопанската **2020/2021** г.са засяти **23 976 дка,** няма пропаднали площи от неблагоприятни климатични условия и полученият среден добив е  **465кг/дка –** Табл. № 2.

 Табл. № 2

***Маслодайна Рапица*** - За стопанската **2019/2020 г**.са засяти **2 960 дка** и получен среден добив **198 кг/дка.** За стопанската **2020/2021 г**.са засяти **4 270 дка** и получен среден добив **268 кг/дка –** Табл. № 3.

Табл. № 3

 **І. 2. Пролетници:**

Основни пролетни култури за областта са маслодаен слънчоглед и царевица за зърно. Засяти площи и получен среден добив от тях са както следва:

***Слънчоглед***– През стопанската **2019/2020 г**.са засяти **66 520 дка** и е получен среден добив **от 218 кг/дка.** През стопанската **2020/2021 г**.са засяти **59 923 дка,** няма пропаднали площи от неблагоприятни климатични условия. Все още не е приключила жътвата, за да бъде определен среден добив – Табл. № 4.

 Табл. № 4

***Царевица*** – **зърно** – За стопанската **2019/2020** г.са засяти **58 487 дка** и получен среден добив **518 кг/дка.** За стопанската **2020/2021** г.са засяти **51 677дка,** няма пропаднали площи от неблагоприятни климатични условия. Все още не е приключили жътвата и не е определен среден добив от реколтираните реколтираните площи – Табл. № 5.

**II. ЖИВОТНОВЪДСТВО**

На територията на област София-град основно отглежданите животни са крави, овце, свине, кози, птици, зайци и пчели. След унищожаването на свинете поради заболяване от Африканска чума по свинете, няма регистрирани земеделски стопани отглеждащи свине.

Броят на селскостопанските животни в областта по видове към 30.09.2021 г., съгласно информацията събрана от общинските служби по земеделие е както следва:

|  |  |  |
| --- | --- | --- |
| **Наименование** | 2020 г. | **30.09.2021 г.** |
| Говеда | 8 515 | 4 374 |
| Биволи | 138 | 138 |
| Овце-майки | 6 240 | 4 484 |
| Кози-майки | 1 1 8 | 999 |
| Свине-майки | 34 | 33 |
| коне | 1 563 | 1 563 |
| Зайци | 216 | 216 |
| Пчелни семейства | 2 715 | 4 193 |
| Птици | 25 205 | 43633 |

На територията на област София-град се отглеждат калифорнийски червеи, охлюви и Българско овчарско куче.

Кланицата на територията на областта е една, а млекопреработвателните предприятия са пет броя и работят целогодишно.

Областния консултативен съвет по животновъдство се събира и обсъжда проблеми на животновъдите. Заседанията на ОКСЖ и взетите решения се оповестяват на интернет страницата на ОДЗ. Това дава възможност на всеки животновъд да се запознае и при желание да присъства на срещите.

Във връзка с обявената извънредна обстановка в страната не е проведено заседание на ОКСЖ.

До 30.09.2021 год. не е проведен есенен профилактичен преглед на пчелните семейства на територията на област София град /извършен контрол на 10% извадка/.

**III. ХИДРОМЕЛИОРАЦИИ**

**ІІІ. 1.** Служител от Дирекцията проверява извършените ремонтно-възстановителни работи от експлоатационното дружество „Напоителни системи ЕАД - София клон” за поддръжка на обектите, за предпазване от вредното въздействие на водите (ОПВВВ), съгласува използване на външна техника, извършва ежемесечна и по тримесечия проверка с обход и съгласува отчетите. Това води до:

* Подобряване проводимостта в отделни критични места чрез почистване на наносни отложения в обхвата на съоръжения – мостове, водостоци и др.
* Частично премахване на растителност от коритата и бермите на корекциите на реки и дерета:

**ІІI. 2**. Ежемесечно се извършват проверки и се контролира денонощната физическа охрана на язовир „Панчарево” като констатациите от направените проверки на място, се отразяват в протоколи, които се представят в дирекция „Стопански дейности, инвестиции и хидромелиорации” МЗХГ.

**ІІІ. 3**. През последната година се увеличиха случаите, в които е необходимо изготвяне на становища по проекти на санитарно-охранителни зони по Наредба № 3/2000 г.

**ІV. ДЕЙНОСТИ НА ОД «ЗЕМЕДЕЛИЕ»- СОФИЯ-ГРАД**

**IV. 1. ДИРЕКТНИ ПЛАЩАНИЯ КАМПАНИЯ 2021**

През 2021 година в област София град дейностите по прием и обработка на заявленията за кандидатстване за Директни плащания приключиха в регламентираните срокове. Обработените заявления за 2021 година са 2 327 бр. Всички обработени заявления са предадени своевременно на ДФЗ – Разплащателна Агенция.

Забелязва се увеличаване на броя на младите земеделски стопани, които за пръв път подават заявления за подпомагане по Директни плащания.

Все повече земеделски стопани с адресна регистрация в Столична община предпочитат очертаването на парцелите и подаването на заявлението да се извършва от служителите на ОДЗ – София-град, вместо очертаването да се извършва по местонахождение на имотите. Това значително увеличава работата на служителите, както и разходите за консумативи.

При очертаването на площите за подпомагане, на бенефициентите им бе обърнато внимание, че всички площи заявени за подпомагане извън слой „Допустими за подпомагане площи“ /ДПП/ ще бъдат проверявани. В много случаи бенефициентите се съобразяват със слоя ДПП и това води до намаляване на физическите блокове за теренни проверки.

През отчетния период са приети и обработени 151 възражения на земеделски стопани, подадени в законоустановения срок срещу слой „Допустими за подпомагане площи“.

Във връзка с обявената извънредна обстановка в страната, породена от пандемията от корона вирус COVID19, беше въведена строга организация на работа в ОСЗ и в ОДЗ като към всеки компютър бяха монтирани по два монитора – един за служителя и един за земеделския стопанин. По този начин се осъществяваше безопасна връзка с бенефициентите, кандидатстващи по схеми и мерки за директни плащания.

**IV. 2. ТЕРЕННИ ПРОВЕРКИ ЗА АКТУАЛИЗАЦИЯ НА СЛОЙ „ДОПУСТИМИ ЗА ПОДПОМАГАНЕ ПЛОЩИ“**

През 2021 год. бяха предприети 125 теренни проверки за актуализация на слой „Допустими за подпомагане площи“. При строга организация, проверките бяха извършени в регламентираните срокове.

 **IV. 3. СПОРАЗУМЕНИЯ ПО ЧЛ. 37В ОТ ЗСПЗЗ**

За стопанската 2021/2022 год. в общинските служби по земеделие /ОСЗ/са подадени 301 декларации по чл.69, ал.1 от ППЗСПЗЗ и 591 заявления по чл.70, ал.1 от ППЗСПЗЗ. Към заявленията стопаните прилагат заверени копия на договорите за наем и аренда. Проблем се явява обстоятелството, че на територията на Столична община /СО/ броят на вписаните и регистрирани в ОСЗ договори е сравнително малък. Това затруднява работата на комисията при определяне на средното годишно рентно плащане, респективно поражда недоволство сред ползвателите, тъй като сключените от тях едногодишни договори за наем са на цени много по-ниски от определената съгласно одобрената от Министъра на земеделието и храните методика средна годишна рента за землището.

 ОД „Земеделие“ – София-град е изпратила писмо до кмета на СО за получаване на необходимата информация за платените задължения, с цел вярното отразяване на правни основания за ползване върху земеделските земи.

 С цел по-голяма събираемост на дължимите суми, на сайта на Дирекцията периодично се публикуват съобщения за сроковете на плащане. Служителите на ОСЗ звънят периодично на земеделските стопани, за да напомнят за изтичащите срокове. Всичко това води до своевременно плащане и не се налага издаване на заповеди за плащане в троен размер на дължимите суми.

Общо за ОД „Земеделие” – София-град са сключени 53 броя споразумения и разпределения по чл. 37в от ЗСПЗЗ за 65 землища.

За стопанската 2015/2016 год. ползвателите са изплатили 815 823 лева дължими суми по чл. 37в, ал. 3, т. 2 от ЗСПЗЗ.

За стопанската 2016/2017 год. ползвателите са изплатили 597 337 лева дължими суми по чл. 37в, ал. 3, т. 2 от ЗСПЗЗ и по чл. 37ж, ал. 12 от ЗСПЗЗ за календарната 2017 год.

За стопанската 2017/2018 год. ползвателите са изплатили 572 679 лева дължими по чл. 37в, ал. 3, т. 2 от ЗСПЗЗ и по чл. 37ж, ал. 12 от ЗСПЗЗ за календарната 2018 год.

За стопанската 2018/2019 год. ползвателите са изплатили 748 240 лева от дължимите суми по чл. 37в, ал. 3, т. 2 от ЗСПЗЗ и по чл. 37ж, ал. 12 от ЗСПЗЗ за календарната 2019 год.

За стопанската 2019/2020 год. ползвателите са изплатили 631 824 лева от дължимите суми по чл.37в, ал. 3, т. 2 от ЗСПЗЗ и по чл. 37ж, ал. 12 от ЗСПЗЗ за календарната 2020 год.

За стопанската 2020/2021 год. ползвателите са изплатили 656 824 лева от дължимите суми по чл. 37в, ал. 3, т. 2 от ЗСПЗЗ и по чл. 37ж, ал. 12 от ЗСПЗЗ за календарната 2021 год.

За територията на ОД „Земеделие“ – София-град няма землища без издадени заповеди на директора за одобряване на споразуменията/разпределенията. Всички заповеди са издадени и публикувани на интернет страницата на дирекцията в законоустановените срокове.

Броят на собствениците, които са подали заявление за да бъдат изплатени сумите по чл. 37в, ал. 3, т. 2 от ЗСПЗЗ и по чл. 37ж, ал. 12 от ЗСПЗЗ е твърде малък.

- За стопанската 2015/2016 год. – са изплатени 155 802 лв;

- За стопанската 2016/2017 год. – са изплатени 86 041 лв.;

- За стопанската 2017/2018 год. – са изплатени 55 936 лв.;

- За стопанската 2018/2019 год. – са изплатени 57 467 лв.;

- За стопанската 2019/2020 год. – са изплатени 34 646 лв.;

- За стопанската 2020/2021 год. – са изплатени 10 975 лв.

**ІV. 4. ДЪРЖАВНА ПОМОЩ „ПОМОЩ ПОД ФОРМАТА НА ОТСТЪПКА ОТ СТОЙНОСТТА НА АКЦИЗА ВЪРХУ ГАЗЬОЛА, ИЗПОЛЗВАН В ПЪРВИЧНОТО СЕЛСКОСТОПАНСКО ПРОИЗВОДСТВО“**

 В област София град през 2021 бяха приети и обработени 318 заявления за участие в схемата „Намалена акцизна ставка за газьол, използван в първичното селскостопанско производство чрез система от ваучери за гориво” като дейността по общински служби се разпределя както следва:

 ОСЗ Северна - 108 броя заявления

ОСЗ Западна – 93 броя заявления

ОСЗ Източна – 117 броя заявления

**ІV. 5. ДЕЙНОСТИ ПО „ЗАКОН ЗА МАСЛОДАЙНАТА РОЗА“**

В общинските служби по земеделие бяха приети и обработени 8 заявления, както следва:

ОСЗ Северна - 0 броя заявления

ОСЗ Западна – 6 броя заявления

ОСЗ Източна – 2 броя заявления

Директорът на ОДЗ София град издаде 7 заповеди, след което от ОСЗ бяха издготвени и връчени на земеделските стопани 7 удостоверения за вписване в регистъра на розопроизводителите, розопреработвателете и обектите за производство на продукти от цвят на маслодайна роза.

В законоустановените срокове до 30.04.2021 год. са приети 10 декларации и 11 декларации са подадени след срока.

В законоустановените срокове до 31.07.2021 год. са приети 49 декларации, а 10 декларациии са подадени след срока.

**V. РЕГИСТРИ**

**V.1. Наредба № 3 от 1999 година за създаване и поддръжка на регистър за земеделските стопани**

Регистрираните земеделски стопани в регистъра на област София-град за периода до 30.09.2021 година са 2937 броя, като в сравнение с предходната година броя на активните земеделски производители в областта е намалял с 431 броя.

Сравнителни данни по години :

|  |  |
| --- | --- |
| **Година на регистрация** | **Брой регистрирани ЗП** |
| 2020 година | 3 368 |
| 2021 година | 2 937 |

**V.2. РЕГИСТРАЦИЯ И КОНТРОЛ НА ТЕХНИЧЕСКОТО СЪСТОЯНИЕ И БЕЗОПАСТНОСТ НА ГОРСКА И ЗЕМЕДЕЛСКА ТЕХНИКА**

До 30.09.2021 г., на територията на област София-град са извършени 2 089 бр. регистрации на земеделска и горска техника докато през предходната 2020 год. са регистрирани 2 338 машини.

Таблица 6

 Годишните технически прегледи на регистрираната техника се извършва по месечен график за техническите прегледи по населени места на територията на областта. Графикът се оповестява на интернет страницата на ОД „Земеделие“ – София-град, както и на информационните табла в Дирекцията и в общинските служби по земеделие.

Таблица 7

 За периода от 01.01.2021 год. до 30.09.2021 год. на територията на област София-град, по предварително изготвен график са извършени 3 045 бр. годишни технически прегледи, а през цялата календарна 2020 год. са извършени 3 424 броя - табл. 7.

Таблица 8

До 30.09.2021 год. са издадени и подменени 124 броя свидетелствата за правоспособност за работа с техника, докато през предходната 2020 год. са издадени 401 свидетелства - табл. 8.

Налице е постоянен интерес от повишаване на квалификацията на работещите в земеделския сектор чрез закупуване на нова и по-модерна техника.

**VІ. ИНФОРМАЦИОННО-РАЗЯСНИТЕЛНИ КАМПАНИИ и обучение**

**VІ. 1. ПОДДЪРЖАНЕ И АКТУАЛИЗАЦИЯ НА ИНТЕРНЕТ СТРАНИЦАТА НА ОДЗ – СОФИЯ-ГРАД**

Интернет страницата на Дирекцията се поддържа и актуализира постоянно. През цялата година се публикуват актуалните новини, съобщения за мероприятия на дирекцията и общинските служби по земеделие. Публикуват се обяви за провеждани търгове и конкурси и резултатите след тяхното приключване. От нея могат да бъдат изтеглени заявления за различни видове услуги, информация за всички необходими документи при комплектоване на преписки и т. н.

На информационните табла на ОДЗ и ОСЗ своевременно се поставят образци на подаваните документи.

**VІ. 2. ОРГАНИЗИРАНЕ НА ИНФОРМАЦИОННИ КАМПАНИИ И СРЕЩИ СЪС ЗЕМЕДЕЛСКИ СТОПАНИ ПО АКТУАЛНИ КЪМ ПЕРИОДА ТЕМИ И ДИСКУСИИ ВЪВ ВРЪЗКА С ПРИЛАГАНЕ НА ПРОМЕНИТЕ ЗА НОВИЯ ПРОГРАМЕН ПЕРИОД 2021-2027 ЗА ПРИЛАГАНЕ НА ОСП.**

 През годината не са проведени срещи и семинари със земеделските стопани, свързани с кандидатстването за Директни плащания през 2021 година и разясняване на принципите за сключване на споразумения за уедрено ползване върху земята, поради въведените противоепидемични мерки от правителството.

 Ежедневно, при телефонни разговори със земеделските стопани или чрез писма по електронна поща, експертите от дирекцията и общинските служби по земеделие дават компетентни консултации и съвети по следните направления:

* Регистрация в ИСАК;
* Кандидатстване по схеми и мерки за подпомагане;
* Разяснения по наредбите от ПРСР;
* Регистрация на земеделските стопани по Наредба №3/99 г.

Служителите изпълняват и други задачи, а именно: отговори на жалби и молби на граждани по различни направления - по ЗСПЗЗ, ЗВСГЗГФ и правилниците за прилагането им; ЗОЗЗ и ППЗОЗЗ; Наредба №3 и др.; обработка на преписки по различни процедури; провеждане на комисии; провеждане на статистически наблюдения; даване на юридически и друг вид консултации на граждани по разнородни въпроси и др.

 Информация, данни, документи и др. по всички актуални кампании, обяви, постановени решения, заповеди, протоколи и др. новини, които касаят гражданите, се публикуват своевременно в съотвените секции на интернет-страницата на ОДЗ - София-град

[*http://www.mzh.government.bg/ODZ-S*ofiagrad](http://www.mzh.government.bg/ODZ-Sofiagrad%20)

**VIІ. АГРАРНО РАЗВИТИЕ**

**VІІ.І. ОБСЛЕДВАНЕ НА ПОСЕВИТЕ**

За стопанската 2020/2021 година за територията на област София град размера на засятите площи, които са наблюдавани е съответно 65 457 дка пшеница, 16 574 дка есенен ечемик и маслодайна рапица 4 270 дка.

Прогнозните добиви, които са определени при обследване на 10% извадка от всички засети площи са както следва: 400-450 кг/дка за пшеницата и 400-450 кг/дка при ечемика.

За пропаднали площи в следствие на неблагоприятни климатични условия проливен дъж с градушка, в ОД “Земеделие” – София-град са постъпили три заявления от земеделски стопани с искане за издаване на протоколи, установяващи размера на щетите. Установено е, че площите не са унищожени на 100%, поради което не са съставени констативни протоколи за 100% пропаднали площи. Земеделските стопани са подали заявления, че не желаят да се съставят констативни протоколи, тъй като предпочитат да приберат наличната реколта.

 **VІІ.2. ДЕЙНОСТИ ПО НАРЕДБА № 23 ЗА УСЛОВИЯТА И РЕДА ЗА МОНИТОРИНГ НА ПАЗАРА НА ЗЪРНО**

 На интернет страницата на Дирекцията земеделските стопани са информирани за задължението да подават декларации за произведено и налично зърно. След приемане на изменение в Наредба № 23 през ноември 2019 год. бяха уведомени земеделските стопани – зърнопроизводители с капацитет над 5 дка за задължението да подават декларации за произведено зърно два пъти в година. Приети и обработени са 141 броя декларации за налично и произведено зърно както следва: пшеница 28 151 т., ечемик 8 086 т. и маслодайна рапица – 379 т. и 1 декларации за преработено количество зърно.

Ежемесечно се приемат декларации от обектите за съхранение на зърно – общо 192 броя.

От началото на годината не са извършени проверки за достоверност на данните вписани в подадените декларации по чл. 1, ал. 1 от Наредбата.

Във връзка с провеждане на представително окачествяване на добитата реколта по реда на чл.1, ал. 4 от Наредбата са предадени 8 бр. проби от пшеница, 4 бр. проби от ечемик.

**VIIІ. АГРОСТАТИСТИКА**

**VІІІ.1. Система за земеделска счетоводна информация 2021**

Системата има за цел събиране и обобщаване на информация за придоходите и разходите на земеделските стопанства. Събираната информация е за една отчетна година от 12 последователни месеца и обхваща само земеделските дейности и другите доходоносни дейности, пряко свързани с тях. Наблюдаваните стопанства за областта - 22 бр. са с различна земеделска насоченост – растениевъдство и животновъдство, размер и специализация на стопанството. По тези критерии те попадат в различни страти.

**VІІІ.2.** **Месечно наблюдение за дейността на млекопреработвателните предприятия към 30.09.2021 год.**

На територията на София град целогодищно работят 4 мандри. Информация за дейността им се събира по електронна поща и по телефон от експерта по агростатистика.

**VІІІ.3.** **Месечно наблюдение за дейността на кланиците за червено месо към 30.09.2021 год.**

На територията на областта функционира само една кланица като информация за дейността се събира по електронна поща и по телефон.

 **VІІІ.4. Продуктови анкети**

Месец януари 2021 продължи работата по събиране, обработка и контрол на данните, относно статистическите наблюдения: Пчеларство в България през 2020 г., Производство на зеленчуци ’2020, Добиви от земеделски култури - реколта 2020, Производство на плодове ‘2020, Производство на грозде и вино – реколта 2020 и Брой на селскостопанските животни към 01.11.2020 г. След въвеждане на данните в интегрираната система по агростатистика се направи контрол и се извършиха необходимите корекции за пълното изпълнение на извадките и логическата обвързаност на постъпилата информация относно площи и добиви на отделните стопански единици.

През м. април се проведе анкета Птицевъдството в България през 2020 г. Извадката за област София-град включваше 128 бр. птицевъдни стопанства. Данните за стопанствата се събраха от отговорния експерт от ОД “Земеделие“ – София-град и се въведоха в информационната система по агростатистика – ИСАС.

В периода март-април се проведе анкета за дейността на предприятията преработващи плодове и зеленчуци през 2020 г. Наблюдавани са 33 стопанства, като данните от наблюдението са обработени и своевременно въведени в ИСАС. В съответствие с годишната работна програма по агростатистика за 2021 г. се събират данни за месечни анкети, които се набират и обработват текущо през годината.

 През изтеклата година на територията на областта са анкетирани общо 1 052 броя стопанства, попадащи в извадкови продуктови анкети, които са разпределени по следния начин:

* Добиви от полски култури – реколта 2020 год. – анкетирани 486 стопанства
* Производство на зеленчуци - реколта 2020 год. – анкетирани 134 стопанства
* Производство на плодове - реколта 2020 год. – анкетирани 233 стопанства
* Производство на грозде и вино - реколта 2020 год. – анкетирани 113 стопанства
* Брой селскостопански животни към 01.11.2020 год.– анкетирани 66 стопанства
* Пчеларство в България през 2020 год. – анкетирани 25 стопанства

През месец март стартира събиране на оперативна информация, съгласно утвърдената методика. Информацията се събира от експерти на ОСЗ по общини, свързани с площи, производство и средни добиви и информацията се попълва в подсистемата за оперативна информация в ИСАС, като контролиращата функция се изпълнява от експертите по агростатистика. Данните за наблюдаваните площи се съпоставят с данните от ИСАК.

През месец юни се проведе Наблюдение на заетостта и използването на територията на България – БАНСИК` 2021 г. За област София-град се наблюдаваха 36 сегмента, от които 12 със стопанска заетост. Експертът по агростатистика извърши наблюдението на 6 сегмента за определяне прогнозата за производството на пшеница и ечемик - реколта`2021. Попълнените формуляри бяха кодирани и въведени в ИСАС в определения срок.

 **VІІІ.5.** **Преброяване на земеделските стопанства в България 2020г.**

Във връзка с преброяване на земеделските стопанства в Република България през 2020 година, от месец януари до септември 2021 продължи усилената работа по обработката и контрола на данните, събрани по време на Преброяването на земеделските стопанства в Република България през 2020 г., с помощта на справките, качени в раздел Контрол. Сравниха се данните от преброяването с данните от различните административни източници, бяха проверени, уточнени и коректно отразени разлики в: площи по видове култури, липсващи землища, дублирани площи, брой животни, сгради и оборски тор, използване на земята, растениевъдство, работна сила и типология на земеделските стопанства, стопанства фигуриращи в биорегистъра, на които не са отразени площите в ПЗС и обратно и др.

Съгласно правилата за организацията на дейността на Областната комисия по Преброяване на земеделските стопанства 2020 г., през месец юни се проведе четвърто последно заседание. На него беше представен и приет доклад за извършеното преброяване и основни резултати и анализ на получените статистически данни, с което приключи и дейността на комисията.

Благодарение на създадената организация от отдел „Агростатистика“ при Главна дирекция „Земеделие и регионална политика“ на МЗХГ, както и взетите мерки от страна на ОДЗ – София-град поставената задача бе изпълнена успешно.

**ІХ. ПОЗЕМЛЕНИ ОТНОШЕНИЯ**

**ІХ. 1. РАБОТА НА КОМИСИЯТА ПО ЧЛ. 33, АЛ. 6 ОТ ЗСПЗЗ**

Комисиите по чл. 33, ал. 6 от ЗСПЗЗ в ОДЗ София град до 30.09.2021 г. са заседавали 18 пъти и са разгледани 120 заявления, по които са постановени решения и/ или са изготвени писмени отговори до заявителите. При издаване на решения за имоти в горски територии е изисквано становище на Регионална дирекция по горите, а при идентификация на земеделски земи в съществуващи /възстановими/ стари реални граници е присъствал представител на съответната Общинска служба по земеделие.

Все още се среща проблем с възстановяването на имотите, попадащи в границите на урбанизирани територии, изразяващ се в следното: към настоящия момент районните администрации към Столична община не са изготвили и приели всички помощни планове по чл. 13а, ал. 1 от ППЗСПЗЗ, което затруднява издаването на заповеди на кметовете по чл. 11, ал. 4 от ППЗСПЗЗ и удостоверения и скици по чл. 13, ал. 4, 5 и 6 от ППЗСПЗЗ. Реституционната процедура се забавя неоснователно дълго, в резултат на което постъпват жалби от заявителите по преписките. Голяма част от жалбите и оплакванията постъпват не само в системата на МЗХГ, но са адресирани и до Президантство, Министерски съвет, Народно събрание и Омбудсмана на Република България.

Последица от голямия брой заявления, които се разглеждат на заседания на комисията по чл. 33, ал. 6 от ЗСПЗЗ е образуването на множество дела срещу решения за отказ за възстановяване правото на собственост на имоти, както и срещу решения за определяне размера на дължимото обезщетение за имоти, върху които не може да бъде възстановена собствеността:

Ежемесечно постъпват писма от Столична община /СО/ с искане за изразяване на становище по повод заявления на граждани за отписване от актовите книги за общинска собственост на имоти, възстановени по чл. 10, ал. 7 от ЗСПЗЗ - след влязла в сила заповед на кмета по чл. 11, ал. 4 от ППЗСПЗЗ, издадена скица и удостоверение от районната администрация на СО по чл. 13, ал. 4, 5 и 6 от ППЗСПЗЗ, респективно влязло в сила съдебно решение, чиито предмет е била такава заповед на кмета, общинските служби по земеделие са постановили решение в съответствие на приложените документи. За да отпише от актовите книги, СО иска изрично становище от ОД „Земеделие“ – София-град за начина на възстановяване на собствеността.

Това налага основна проверка на всяка преписка, по която е постановено влязлото в законна сила решение като по този начин се увеличава натовареността на служителите от дирекцията.

**ІХ. 2. ДЪРЖАВЕН ПОЗЕМЛЕН ФОНД**

Държавният поземлен фонд – частна държавна собственост възлиза на 4 677.34 дка, като в това число са включени – ниви, ливади, пасища, мери, пасища с храсти, и други селскостопански територии, както и имоти, предоставени по реда на чл. 24, ал. 2 от ЗСПЗЗ.

За стопанската 2020/2021 година в ОД „Земеделие” София град са в сила следните договори:

1. Петгодишен договор по реда на чл. 37и, ал. 1, ал.2 и ал.12 от ЗСПЗЗ за 1 бр. имот с НТП „пасище“ с площ 7.657 дка, с годишен наем от 165 лв. – от 01.10.2020 год.

2. Четири броя петгодишни договори за отдаване под наем по реда на чл. 37и, ал.2 и ал.12 от ЗСПЗЗ за четири броя имоти с начин на трайно ползване „пасища, мери и ливади“ – с обща площ 502,308 дка с общ годишен наем от 6 537,12 лева - от 01.10.2016 год.

3. Два броя петгодишни договори за отдаване под наем по реда на чл. 37и от ЗСПЗЗ на имоти с обща площ 206.041 дка и годишен наем от 2 678.54 лева и един брой десетгодишен договор за отдаване под наем по реда на чл. 37и от ЗСПЗЗ на имот с площ 37,702 дка и годишен наем от 566,58 лв. - от 01.10.2017 год.

4. Три броя петгодишни договори за отдаване под наем по реда на чл. 37и от ЗСПЗЗ за 6 броя имоти с НТП – пасища, мери и ливади с обща площ 121,984 дка и общ годишен наем 1 625,76 лв. - от 01.10.2018 год.

5. Пет броя едногодишни договори на основание чл. 47м, ал.1 от ППЗСПЗЗ след проведени две тръжни сесии за 13 броя имоти с НТП „нива“ с обща площ 87.126 дка, общо за 3 662.50 лв.

6. Един брой едногодишен договор за отдаване под наем по реда на чл. 37в, ал.10 от ЗСПЗЗ за 1 брой имот с НТП „нива“ с обща площ 0.430 дка с общо платен годишен наем от 17,63 лева.

Наемната цена по договорите се индексира всяка година в съответствие с годишната инфлация.

Поради неизплатени задължения по един многогодишен договор за наем за земи от ДПФ и отказ от земеделски стопанин да ползва имот от ДПФ по сключен договор, два договора са прекратени. Неизплатените задължения са преведени по сметката на ОДЗ София град след прекратяване на договора.

**ІХ. 3. ПРИДОБИВАНЕ НА СОБСТВЕНОСТ ПО РЕДА НА ЧЛ. 27, АЛ. 6, ЧЛ. 27, АЛ. 8 И § 12А ОТ ПЗР НА ЗСПЗЗ**

След издадена заповед на Министъра на земеделието, храните и горите за придобиване на собственост на териториите на бившите стопански дворове по реда на чл. 27, ал. 6 от ЗСПЗЗ, са сключени два договор - един имот с площ от 3.856 дка на цена от 64 320,00 лв в землището на с. Желява и един имот с площ 1.870 дка на цена от 86 010 лева в бивш стопански двор на кв. Враждебна, м. Япаджа.

Продължават процедури по изменения в приетите кадастрални карти и кадастрални регистри с цел отстраняване на несъответствия на земи от бивши стопански дворове, след което се подготвят документи за съставяне на АДС.

Комплектоват се преписки за покупко-продажба на земи – частна държавна собственост по реда на чл. 27, ал. 6, чл. 27, ал. 8 от ЗСПЗЗ и § 12а от ПЗР на ЗСПЗЗ, които се изпращат в МЗХГ.

**ІХ. 4. РЕШЕНИЯ НА КОМИСИЯТА ПО ЧЛ. 17, АЛ. 1, Т. 1 ОТ ЗОЗЗ**

До 30.09.2021 год., въпреки усложнената обстановка в страната, комисията по чл.17, ал.1, т.1 от ЗОЗЗ към ОД ”Земеделие” – София-град е заседавала шест пъти, разгледала е общо 52 броя преписки на стойност от 171 226.55 лева. Платени са дължимите суми по 46 броя преписки на стойност 128 799,06 лева.

На основание § 30, ал.2 от ПЗР на ЗИД на ЗППМ са постановени 7 броя решения за потвърждаване на решенията за промяна на предназначението, загубили правно действие към 24.05.2017 год.

На основание чл. 59а и б от ППЗОЗЗ е разрешено временно ползване на 6 броя имоти за неземеделски нужди – преместваеми обекти за складови цели, съхранение на селскостопанска продукция, техника и инвентар.

Издадени са 6 становища за строителство в земеделски земи без промяна на предназначението на земеделската земя като всяка година се прави проверка на състоянието на имотите, за които е издадено положително становище.

Извършени са проверки на място за строителство в земеделски земи без промяна на предназначението на земята и са съставени 46 броя актове за установяване на административни нарушения по чл.2**,** ал.1 и чл. 2, ал.2 от ЗОЗЗ, въз основа на които са издадени наказателни постановления.

 До 30.09.2021 год. са издадени 229 акта за категоризация на земеделската земя, което е с 38 акта повече от издадените през цялата 2020 год..

 **X. АДМИНИСТРАТИВНО ОБСЛУЖВАНЕ**

 Във връзка с решението на Министерски съвет за въвеждане на електронно управление в администрацията, Областна дирекция „Земеделие“ – София-град работи с деловодната система Eventis.

 Беше направено обучение на всички служители за работа със системата и допълнително обучение на служителите, изпълняващи функции на деловодител. Във всяка общинска служба са дадени права на деловодител на двама служители, за да бъде осигурена взаимозаменяемост при отсъствие на деловодител.

 На всички служители от Дирекцията са предоставени електронни подписи, които да използват при изготвяне на документи. Бяха закупени и инсталирани многофункционални устройства, необходими за работата на служителите с деловодната система Eventis.

 **Х.1. АДМИНИСТРАТИВНИ УСЛУГИ, ПРЕДОСТАВЯНИ ОТ ОСЗ**

До 30.09.2021 год. в ОСЗ са приети както следва:

 - 998 бр. заявления за издаване на препис от решения и са издадени 2413 бр. преписи;

 - 496 бр. заявления за удостоверения за реституционни претенции и са издадени 811 бр. удостоверения;

 - 91 бр. заявления за удостоверения за идентичност и са издадени 95 бр. удостоверения;

 - 46 бр. заявления за издаване на партида и история за имот и са издадени 593бр. документа;

 - 23 бр. заявления за проверка на терен и промяна на НТП на имот, които са обработени.

 Наблюдава се увеличение на подадените и обработени заявления, както и намаляване на жалбите в сравнение със същия период на 2020 год

 **Х.2. АДМИНИСТРАТИВНИ УСЛУГИ, ПРЕДОСТАВЯНИ ОТ ОДЗ**

 Служителите от централна администрация на ОД „Земеделие“ – София-град от началото на годината до 30.09.2021 год. са приели и издали следните документи:

 - Удостоверение за принадлежност на имот към териториите на бивш стопански двор – 148 бр.

- Удостоверения за статут на имот /земеделски или урбанизиран/ 253 бр.

 Упоменатите документи са необходими при изменение в кадастралната карта и кадастралните регистри, при обстоятелствени проверки, при разпоредителни сделки и се изискват от нотариуси, Областна управа, АГКК и др. Всички тези документи се издават от Дирекцията безплатно, тъй като в „Тарифа за таксите, събирани от органите по поземлена собственост“ не са упоменати.

 ОДЗ – София-град предлага МЗХГ да инициира изменения в „Тарифа за таксите, събирани от органите по поземлена собственост“, за да може Дирекцията да събира такси при издаване на гореопоменатите документи.

 До 30.09.2021 год. в ОД „Земеделие“ – София-град са обработени запитвания за длъжници общо 1 626 броя – физически и юридически лица, от които от Частни съдебни изпълнители /ЧСИ/ 187 броя.

 ОДЗ – София-град предлага МЗХГ да инициира изменения в „Тарифа за таксите, събирани от органите по поземлена собственост“, които да дадат възможност за таксуване на запитванията на ЧСИ.

 На интернет страницата на дирекцията е публикуван списък на категориите информация, подлежаща на публикуване в интернет за сферата на дейност на ОДЗ - София град и форматите, в които е достъпна за 2021 година.

 На интернет страницата на дирекцията е публикуван годишен отчет за постъпилите и обработени заявления за достъп до обществена информация в ОДЗ – София-град за 2020 година.

 За периода от 01.01.2021 год. до 30.09.2021 год. гражданите са поискали издаване на документи по Закона за достъп до обществена информация – 13 заявления, от които11 са от граждани на Република България, два броя от фирми и всички са обработени в срок. Смятаме, че определените суми не съответстват на времето и усилията на служителите, необходими за изготвяне на отговорите, както и на консумативите, при предоставяне на документи на хартиен носител.

 ОД „Земеделие“ – София-град предлага МЗХГ да инициира изменение на Заповед на Министъра на финансиите с № ЗМФ-1472 от 29.11.2011 год.

**Вътрешно-административни и организационни дейности**

 До 30.09.2021 година, при спазване на противоепидемичните мерки, се провеждат оперативни съвещания с началниците на ОСЗ, на които се поставят, обсъждат, решават и отчитат въпроси, проблеми и задачи за изпълнение от служителите в Областна дирекция «Земеделие» – София-град.

 Регулярно се провеждат и оперативни съвещания със служителите на ОД „Земеделие” - София-град в централното управление в гр. София, на които се обсъждат предстоящи кампании, възникнали въпроси, споделя се положителен опит между колегите, прави се оценка на преминали кампании, с цел подобряване работата на служителите.

 До 30.09.2021 год. служители от ОД „Земеделие“ – София-град, в това число и служители от ОСЗ взеха участие в организираните и проведени дистанционни обучения от Института по публична администрация, Дирекция „Модернизация на администрацията“ към Министерски съвет, в обучение, организирано от Министерство на финансиите, както и обучения, организирани от Министерство на земеделието, храните и горите.

Не на последно място Дирекцията участва и в Програма „Старт на кариерата“, организирана от Агенция по заетостта, чрез която се осигурява възможност за придобиване на трудов стаж на безработни младежи, завършили висше образование, с цел улесняване на прехода между образувание и заетост.

**ПРЕДЛОЖЕНИЯ И ИДЕИ ЗА ПОДОБРЯВАНЕ РАБОТАТА НА**

**ОД ”ЗЕМЕДЕЛИЕ” – СОФИЯ-ГРАД**

 Областна дирекция „Земеделие” – София-град подпомага Министъра на земеделието, храните и горите при провеждането на държавната политика в областта на земеделието, както и по прилагането на Общата селскостопанска политика на Европейския съюз на територията на областта.

 През отчетния период се усетиха известни затруднения по отношение изпълнението на част от възложените ни служебни задължения, поради текучеството на кадри, което е вследствие разширяване правомощията на Областните дирекции Земеделие, респективно на общинските служби по земеделие и ниското ниво на заплащане на служителите. Ето защо считам, че е необходимо да бъдат предвидени финансови средства за организиране и провеждане на обучения както на новопостъпилите служители, така и на служителите от ОСЗ и ОДЗ по изменения и актуализиране на използваните софтуери, в съответствие с непрекъснато изменящата се нормативна уредба, както и с веведените от края на 2019 година изисквания за дигитална компетентност на служителите.

 ОДЗ – София-град споделя дългосрочната визия на Министерство на земеделието, храните и горите за превръщане на земеделието в привлекателна стопанска дейност, с изграждането на конкурентни и икономически устойчиви земеделски стопанства, оптимизиране ползването на земеделските земи, повишаване ефективността на земеделското производство, стабилизиране на пазарите на земеделски продукти и цялостна защита на интересите на земеделските стопани.

**ИНЖ. ЯНКО ЯНКОВ**

*Директор ОД „Земеделие” – София-град*